पाएं अपने शहर की ताज़ा ख़बरें और फ्री ई-पेपरडाउनलोड करें
टोडाभीम पति की मौत के बाद बैंक खाते से नगर पालिका अधिकारियों के साथ सांठगांठ व फर्जीवाडा कर रुपया हड़पने के लिए फर्जी विवाह पंजीकरण बनवाने का न्यायालय में इस्तगासे के माध्यम से मामला दर्ज करवाया गया है। थानाधिकारी रामरूप मीना ने बताया कि गांव खेड़ली निवासी रामकेश मीणा ने बताया कि फरवरी 2020 में उसके बेटे जितेंद्र की शादी टोडाभीम के जयराम का पुरा निवासी रश्मि मीना के साथ हुई थी, परंतु शादी के बाद से ही रश्मि उसके बेटे जितेंद्र को अपने घर वालों को पैसा देने के नाम पर मानसिक रूप से प्रताड़ित करती थी जबकि रश्मि नागौर के मकराना तहसील के बाजीयू की ढाणी कालवाड़ के राजकीय उच्च प्राथमिक विद्यालय में वरिष्ठ शिक्षक के पद पर कार्यरत है। रश्मि के द्वारा मेरे पुत्र को मानसिक रूप से परेशान करने के कारण मेरे पुत्र जितेंद्र की सड़क दुर्घटना में घायल होने के बाद उदयपुर के गीतांजलि अस्पताल में मौत हो गई।
मेरा पुत्र जितेंद्र इलाहाबाद बैंक जो वर्तमान में इंडियन बैंक शाखा सेमरी उदयपुर में शाखा प्रबंधक के पद पर कार्यरत था। मेरे पुत्र की मौत के पश्चात रश्मि ने जितेंद्र की मृत्यु के तथ्य छुपाकर विवाह पंजीयन फार्म के साथ गवाह बृजेश पुत्र मानसिंह, लोकेश पुत्र रमेश चंद एवं प्रार्थी का शपथ पत्र फर्जी तरीके से तैयार कर टोडाभीम नगर पालिका के पंजीयन अधिकारी के साथ मिलीभगत कर फर्जी विवाह पंजीकरण करा कर बैंक में प्रस्तुत कर दिया तथा रुपए निकालने में सफल हो पाती इससे पहले ही बैंक द्वारा उन्हें सूचना मिल गई, तत्पश्चात उनके द्वारा उक्त घटना टोडाभीम पुलिस के क्षेत्राधिकार में होने के कारण टोडाभीम पुलिस को रिपोर्ट दी गई थी परंतु पुलिस ने मुकदमा दर्ज नहीं किया गया। इसके पश्चात पीड़ित परिवार ने करौली पुलिस अधीक्षक को भी एफआईआर दर्ज करने के लिए निवेदन किया परंतु पुलिस ने कोई कार्रवाई नहीं की तब जाकर पीड़ित ने न्यायालय में इस्तगासे के माध्यम से मामला दर्ज कराया है। पुलिस ने मामला दर्ज कर जाँच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn